CELEX: C2007/129/03
Language: sl
Date: 2007-06-09 00:00:00
Title: Zadeva C-100/07 P: Pritožba, ki so je vložili É.R in drugi 21. februarja 2007 zoper sodbo Sodišča prve stopnje (prvi senat), razglašeno 13. decembra 2006 v zadevi T-138/03: É.R. in drugi proti Svetu in Komisiji

9.6.2007   
            
            
               SL
            
            
               Uradni list Evropske unije
            
            
               C 129/2
            
         Pritožba, ki so je vložili É.R in drugi 21. februarja 2007 zoper sodbo Sodišča prve stopnje (prvi senat), razglašeno 13. decembra 2006 v zadevi T-138/03: É.R. in drugi proti Svetu in Komisiji
   (Zadeva C-100/07 P)
   (2007/C 129/03)
   Jezik postopka: francoščina
   Stranke
   
      Pritožniki: É.R., J.R., A.R., B.R., O.O., T.D., V.D., J.M.D., D.D., D.F., E.E., C.F., H.R., M.R., I.R., B.R., M.R., C.S. (zastopnik: F. Honnorat, odvetnik)
   
      Drugi stranki v postopku: Svet Evropske unije, Komisija Evropskih skupnosti
   Predlogi pritožnikov:
   
               —
            
            
               pritožba naj se razglasi za dopustno;
            
         
               —
            
            
               razglasi naj se za utemeljeno;
            
         
               —
            
            
               določbe sodbe Sodišča prve stopnje Evropskih skupnosti (prvi senat) z dne 13. decembra 2006, v zadevi T-138/03, naj se razveljavijo;
            
         
               —
            
            
               zadeva naj se vrne nazaj Sodišču prve stopnje, da odloči o predlogih pritožnikov.
            
         Pritožbeni razlogi in bistvene trditve
   Pritožniki v okviru pritožbe predlagajo razveljavitev izpodbijane sodbe, v okviru katere je bila njihova tožba zavržena kot delno nedopustna in poleg tega zavrnjena kot neutemeljena.
   Prvič, pritožniki glede dopustnosti tožbe trdijo, da je obrazložitev Sodišča prve stopnje protislovna in da je to sodišče s tem, da je odločilo, da je bila tožba za povrnitev škode, nastale zaradi zastrupitve in smrti H.E.R, vložena po izteku petletnega zastaralnega roka, kršilo tako člen 46 Statuta Sodišča kot tudi člen 6(1) Evropske konvencije o varstvu človekovih pravic in temeljnih svoboščin. V zvezi s tem zatrjujejo, da Sodišče prve stopnje ni moglo razglasiti zastaranja njihove tožbe, ker v času obravnave njihovih predlogov niso razpolagali z ustreznimi epidemiološkimi podatki, ki bi omogočili natančno določitev datuma infekcije njihovih bližnjih.
   Drugič, pritožniki glede obravnave tožbe po temelju trdijo, da je Sodišče prve stopnje prav tako sprejelo protislovno obrazložitev in kršilo člen 6(1) zgoraj navedene Konvencije na eni strani s tem, da je odločbo oprlo na stare izvide, pri čemer ni upoštevalo novejših epidemioloških podatkov, in na drugi strani s tem, da je odločilo, da obstoj vzročne zveze med zatrjevano kršitvijo in nezakonitim ravnanjem, ki se je očitalo institucijam Skupnosti, ni bil dokazan.